
“Orang-orang yang menyampaikan risalah Tuhannya (Allah) dan takut hanya kepadanya tidak 
kepada lainnya, cukuplah Allah sebagai Pengira segala Amal dan makhluknya. ” ( Al-Ahzab:39) 



Katakanlah ! 

Hanya sebuah wasiatku kepadamu, yalah, kamu akan menghadap kepada Allah berdua-dua dan 
sendiri sendiri. Kemudian renungkanlah dalam-dalam. Tidak ada sifat gila pada sahabat kamu 
itu (Muhammad), ia hanyalah seorang pembawa peringatan buat kamu dihadapan adzab yang 
pedih. 

Katakanlah! 

Upah yang kuharapkan dari kamu adalah buat kamu. Balasan jasa buatku terserah kepada 
Allah, kerana ia menyaksikan segala sesuatu. 

Katakanlah! 

Sesungguhnya Tuhanku yang Maha mengetahui perkara ghaib mewahyukan kebenaran 
kepadaku. 

Katakanlah! 

Telah datang kebenaran, dan kebathilan tidak bisa memulai sesuatu buat mengalahkan 
kebenaran dan tidak bisa mengembalikannya. 

Katakanlah! 

Jika aku sesat, maka kesesatan itu buat diriku sendiri, dan jika aku terpimpin, maka itulah 
wahyu dan Tuhanku, sesungguhnya Ia Maha Mendengar, yang dekat. 

( Saba’: 46-50 ) 


ENAM PEGANGAN 

1 . Agama hanya akan dapat dirasakan oleh orang yang menegakkan dia dalam dirinya. 

2. Bahagia dan sa’adah hanya akan dirasakan oleh orang yang membela keyakinan, kebenaran 
dan keadilan. 

3. Kemenangan dan kejayaan hakiki hanya akan diberikan kepada para pejuang yang rela 
berkorban, kuat menahankan penderitaan dan kepapaan. 

4. Kesabaran dan ketahanan berjuang hanya akan diberikan kepada Mukmin yang mendekatkan 
dirinya kepada Allah s.w.t. 

5. Tegaklah dengan keyakinan dan perjuangan, kerana makna dan guna hidup terletak pada 
keyakinan dan perjuangan. 

6. Belajarlah menfanakan diri guna kepentingan Cita dan Agama. 

Inilah perutusanku kepada saudara-saudara para Mujahidin didalam “Ikhwan Muslimin” 
yang beriman kepada kemuliaan Dakwah mereka, beriman kepada kesucian Fikrah (Falsafah 
Hidup) mereka, dan sungguh sungguh berazam hendak sehidup dan semati dengan Dakwah 
serta Fikrah mereka: kepada hanya saudara saudara tertentu inilah sahajalah saya 

mengemukakan kata-kata yang rengkas ini iaitu kata-kata yang herupa arahan-arahan 
(directives) yang mesti ditunaikan bukan mata pelajaran yang dihafadz dibibir mulut. Oleh itu 
marilah segera kearah “bekerja” wahai saudara saudara Saduqun, dan segala amalan kamu itu 
akan dibuktikan oleh Allah, RasulNya, dan oleh orang-orang Mukminin, dan kamu sekalian akan 
dikembalikan kelak kepada Tuhan Maha Mengetahui segala sesuatu yang tersembunyi dan yang 
nyata lalu diterangkannya kepada kamu apa-apa yang telah kamu “Kerjakan”. 

Sebenarnya: “ini ialah jalanku yang lurus, maka hendaklah kamu mengikutnya dan 
janganlah kamu mengikut jalan-jalan yang lain kelak dikelincungkannya kamu dan jalan Allah; 
itulah amanat yang diwasiatkan nya kepada kamu mudah-mudahan kamu terpelihara.” 

Adapun selain dan para “Mujahidin” tadi, maka untuk mereka sudah pun ada berbagai- 
bagai pelajaran, ceramah, kitab, rencana tulisan, tanda lambang, Jabatan, dan masing-masing 
dengan kesanggupannya, maka berlumba-lumbalah ke arah kebajikan sedang Allah menjanjikan 
kebaikan kepada setiap pihak. 

DARIHAL “USRAH” Hassan al-Banna 

1 . Sesungguhnya Islam memandang sangat mustahak untuk membentuk ikatan-ikatan 
perpaduan untuk penganut-penganutnya. Ikatan-ikatan ini dinamakan “Usrah” atau “Keluarga” 
Dengan terbentuknya apa yang dinamakan “Usrah” atau “Keluarga” seperti itu akan dapatlah 
dipimpin penganut-penganut Islam tadi ke arah contoh-contoh pujaan yang tinggi, dan dapatlah 
pula diperkuatkan ikatan-ikatan yang ada pada mereka, bahkan akan dapatlah dipertinggikan 
mutu “Ukhuwah” atau “Persaudaraan” di antara sesama mereka sendiri; iaitu dengan jalan 
membawa contoh-contoh pujaan dan persaudaraan itu dan peringkat bualan dan pandangan 
teori kepada peningkat perbuatan dan amalan. Oleh itu, saudara sendiri juga hendaklah turut 
memandang berat serta bersedia untuk menjadi batu-bata yang sihat lagi berguna kepada 
bangunan keluarga bentukan yang mulia ini; iaitu “Usrah Islamiah” atau “Keluarga Islam”. 

2. Rukun ikatan “Usrah” ini tiga perkara yang mana hendaklah saudara memelihara serta 
mengambil berat untuk bersungguh-sungguh menjayakannya supaya ikatan “usrah” tersebut 
tidaklah semata-mata menjadi suatu beban yang tidak mempunyai sebarang erti. Tiga rukun 
tersebut ialah: 

(1) Berkenalan; (2) Bersefahaman; dan (3) Berseimbangan. 

3. Erti Berkenalan: “Berkenalan” di antara satu sama lain ialah rukun yang pertama bagi 
pengertian “Usrah”; Oleh itu “ta’aruf” saudara-saudara hendaklah berkenal kenalan serta 
berkasih sayang dengan semangat cinta kepada Agama Allah, dan hendaklah saudara-saudara 
menyedari serta memahami pengertian hakikat “ukhuwah” (persaudaraan) sejati di antara 
sesama saudara saudara sendiri. Saudara-saudara hendaklah berusaha bersungguh-sungguh 
supaya jangan ada apa pun juga yang boleh mengerahkan perhubungan “ukhuwah” itu. Ini boleh 
saudara-saudara lakukan dengan jalan sentiasa menjunjung titah perintah firman-firman Allah 
dan hadith-hadith Rasul, bahkan dengan jalan menjadikan firman-firman dan hadith-hadith itu 
perkara perkara yang wajib diutamakan ke atas perkara-perkara yang lainnya. 


4. Firman Tuhan: 


ertinya: (orang muslim ialah saudara bagi) 

ertinya: (dan berpeganglah dengan tali Allah dalam ertikata kasih sayang mereka, dalam 

semuanya dan janganlah kamu berpecah-belah) 

5. Hadith Rasul:- 

ertinya: (orang mukmin bagi orang mukmin itu laksana banggunan yang sebahagianna 
memperkuatkan sebahagian yang lain) 

ertinya: (orang muslim ialah saudara bagi muslim yang lain; ia tidak menzaliminya dan tidak juga 
membiarkannya) 



ertinya; (Perbandingan orang-orang mukmin dalam ertikata kasih saying mereka, dalam perasaan 
belas kasihan mereka, dan dalam persimpatian mereka adalah laksana badan yang satu) 

6. Malangnya, perintah-perintah Tuhan dan arahan-arahan Rasul itu, dalam zaman 
kebelakangan selepas angkatan pertama dan zaman perkembangan Islam dahulu, telah berubah 
menjadi hanya cakap-cakap kosong dikalangan orang-orang Islam sendiri dan ianya tidak lebih 
dan angan-angan sahaja. Tetapi, walaubagaimana, apabila angkatan kita “ikhwan muslimin” 
muncul maka baharulah saudara-saudara sempat membuktikan erti hakikat “Ta’aa-ruf” atau 
“Berkenalan” tadi secara amalan, malah saudara-saudara ikhwan kita mencuba berkali-kali 



melaksanakan dasar “ta’aaruf” itu dikalangan masyarakat kita; saudara-saudara juga 
membuktikan keazaman yang kuat untuk mencantum semula umat kita dengan berpandu 
kepada semangat cinta kepada Allah dalam bentuk “ukhuwah Islamiah”. Oleh itu, saya 
mengambil peluang mengucapkan tahniah sekiranya benar saudara-saudara sudah berazam 
begitu, malah saya berharap begitulah hendaknya yang saudara-saudara azamkan dan Allah 
jualah yang akan memberi taufiknya kepada saudara saudara sekelian. 

7. Bersefahaman: Rukun yang kedua bagi “Peraturan”, atau susunan “Usrah”, ini ialah “Ta-faa- 
hum” atau “Bersefahaman”: oleh itu, saudara-saudara hendaklah selama-lamanya berpegang 
dengan “Kebenaran”; iaitu dengan jalan mengerjakan apa-apa yang diperintah Allah dan 
merentikan apa-apa yang dilarangnya dan saudara-saudara juga hendaklah memeriksa diri 
sendiri dengan sehalus-halusnya samada saudara saudara benar taat kepada perintah Allah atau 
pun terlibat ke dalam anna kederhakaan. Setelah memeriksa diri sendiri, saudara-saudara 
hendaklah pula nasihat menasihati di antara satu sama lain apabila kelihatan sesuatu “cacat”. 

8. Dalam soal nasihat menasihati ini hendaklah saudara yang diberi nasihat itu bersedia serta 
sanggup menerima nasihat dan saudaranya tadi dengan sukacita dan gembira dan memberi 
terimakasih atas nasihatnya itu. 

Saudara yang memberi nasihat itu pula janganlah berubah hati terhadap saudaranya yang 
“tersilap” tadi walau pun perubahan perasaan hati itu sejarak sehelai rambut sekalipun. 

9. Nasihat-nasihat hendaklah diberi dengan cara yang baik dengan tidak memandang rendah 
terhadap saudara yang dinasihatinya itu. Orang yang memberi nasihat janganlah menganggap 
dirinya lebih mulia bahkan ia hendaklah memberi nasihat dengan cara tidak melahirkan terang- 
terangan akan kesilapan saudaranya itu kira-kira selama sebulan dengan tidak pun 
menceritakan segala kecacatan yang telah pun diperhatinya pada “Ketuanya” (Ketua Usrah). Ia 
hendaklah menceritakan hal itu kepada “Ketua Usrah” jika ia rasa tidak berdaya 
memperbaikinya. Dalam apa hal sekalipun, iaitu janganlah sekali-kali merasai tawar hati 
terhadap saudaranya yang “silap” tadi malah hendaklah ia tetap memberi kasih sayang terus 
menerus kepadanya sehinggalah Allah melakukan apa-apa perubahan yang dikehendakinya. 

10. Dalam semua hal seperti yang dibentangkan tadi, saudara yang diberikan nasihat pula 
janganlah menunjukkan kedegilan dan sikap keras kepalanya malah ia janganlah berubah hati 
walau sejarak rambut sekali pun terhadap saudaranya yang memberi nasihat tadi; hendaklah 
difaham bahawa martabat “kasih sayang” kerana Allah itu adalah setinggi-tinggi martabat bagi 
pengertian “kasih sayang” di kalangan umat manusia, manakala “nasihat” itu pula adalah satu- 
satunya dasar yang amat penting di dalam ugama Islam. Rasul bersabda- (ad dii-nun na-sii-hah) 
ertinya: (Ugama itu adalah nasihat). Oleh itu, perhatikanlah dalam-dalam — mudah-mudahan 
Allah memberi rahmat kepada kamu — perhatikanlah dalam- dalam akan pengajaran yang mulia 
di dalam hadith Rasul tadi, mudah-mudahan Allah selamatkan saudara-saudara di antara 
sesama saudara-saudara sendiri, dan semoga Allah perkokohkan susunan saudara-saudara 
dengan berkat ta’at saudara-saudara kepadaNya; dan semoga Allah elakkan kita dan saudara- 
saudara semua danipada tipu-daya syaitan. 

1 1 . Bersaimbangan: “Bersaimbangan” atau (ta-kaa ful) ialah dasar memelihara nasib sesama 
sendiri supaya jangan ada orang yang terbiar atau terlantar; oleh itu saudara-saudara hendaklah 
mengamalkan dasar “takaful” ini dengan cara yang bersungguh-sunggul untuk bersama-sama 
menolong memikul bebanan sesama sendiri. Dasar “Bersaimbangan” atau “takaful” ini 
merupakan tunjang iman dan inti-sari “ukhuwah” sejati. Untuk mengamalkan rukun 
“Bersaimbangan” ini, saudara- saudara hendaklah sentiasa bertanya khabar sesama sendiri, 
ziarah menziarah, dan berganti ganti membuat kebajikan dengan jalan segera menolong di antara 
satu sama lain sedaya upaya. Perhatikan sabda Rasul: 




Ertinya: ( Kalau seseorang dan kamu itu berjalan kerana hendak menolong saudaranya adalah 
lebih baginya daripada ia ber ‘iktikaf sebulan di masjidku ini.) 

Dalam suatu sabdanya yang lain, Rasul berkata yang ertinya: (Barang siapa memberi kesukaan 
kepada keluarga sesebuah rumah orang muslim nescaya tidak lain yang dibalas Allah melainkan 
dengan syurga). 

Mudah-mudahan Allah padukan saudara-saudara sekelian dengan pertolongannya 
sendiri; kerana Allah itulah sebaik-baik Pengawal dan sebaik-baik Pembantu. 

12. Wahai Saudara-saudara Ikhwan: 

Jika saudara-saudara faham maksud di dalam “kewajipan-kewajipan” yang dihadapan saudara 
saudara, dan di dalam “kerja-kerja” yang dihadapan saudara-saudara, jika saudara-saudara 
mengerjakannya maka disitulah terletaknya segala sesuatu yang boleh menjayakan rukun-rukun 
“Ber-Usrah” tadi. Oleh itu, saudara-saudara hendaklah sentiasa menyemak tugas tugas yang 
bercorak “tugas tolong-menolong” dan tiap-tiap ahli “ikhwan” hendaklah memeriksa dirinya 
sendiri untuk melaksanakan “kewajipan-kewajipan” tersebut. 

13. Selain dan itu, hendaklah tiap-tiap “ikhwan” itu benar-benar menghadiri pertemuan- 
pertemuan yang telah dijadualkan walau bagaimana uzur sekalipun, kemudian hendaklah ia 
segera menunaikan kewajipannya untuk “Tabung Usrah” atau (Sun-duu-qul-Usrah) iaitu 
cawangan “Usrah” yang ia sendiri menjadi ahlinya sehingga dengan demikian hendaknya 
janganlah sampai ada ahli yang tidak menunainya. Sebenarnya, apabila saudara dapat 
menunaikan kewajipan-kewajipan yang bersifat perseorangan, kemasyarakatan, dan kewangan 
seperti yang tertera tadi maka tidak syak lagi rukun-rukun “Usrah” kita ini akan terlaksana 
dengan jayanya. Akan tetapi, sebaliknya, jika saudara-saudara mencuaikannya maka segala 
rukun dan peraturan tersebut sudah tentu akan beransur-ansur mundur dan akhirnya terus 
mati; dan dengan matinya “Peraturan Usrah” yang baik ini akan rugilah gerakan “Dakwah” ini 
kita serugi-ruginya. Perlu ditegaskanbahawa gerakan “Dakwah” kita ini amatlah dikehendaki dan 
menjadi tempat harapan bagi umat Islam seluruhnya. 

14. Banyak juga di antara saudara-saudara “Ikhwan” kita bertanya: “Apakah yang hendak dibuat 
di dalam pertemuan-pertemuan kita tiap-tiap minggu selaku sebuah “Usrah” menurut susunan 
dan peraturan ini?” 

Perkara ini mudah sahaja; kerana alangkah banyaknya kewajipan kita sedangkan masa kita 
terlalu sedikit; oleh itu pertemuan-pertemuan mingguan kita hendaklah dipenuhkan dengan 
perkara-perkara yang berikut: 

15. Perkara (1): Membentangkan Kesulitan: 

Tiap-tiap seorang “ikhwan” hendaklah membentangkan kesulitan-kesulitannya, kemudian 
saudara saudara yang lain turut mengambil berat untuk tolong mengatasi kesulitan-kesulitan 
itu; dan ini hendaklah dilakukan di dalam suasana “ukhuwah” yang sejati dan dengan niat yang 
sebenar-benar ikhlas kerana Allah. Dengan demikian dapatlah diperkuatkan lagi asas “saling 
percaya mempercayai” seperti mana juga dapat diperkukuhkan tali hubungan “ukhuwah”. Rasul 
bersabda: 



Ertinya: (Orang mu’min itu cermin bagi saudaranya) . 



Dengan demikian kita berharap semoga tercapailah sedikit sebanyak hikmat yang tersaji di 
dalam hadith Rasul yang berbunyi: 

Ertinya: 

(Perbandingan orang-orang mukmin dalam erti kata kasih sayang mereka, dalam ertikata belas 
kasihan mereka sesama mereka, dan dalam erti kata timbang rasa simpati mereka adalah 
laksana badan yang satu; iaitu apabila mana-mana anggota mengadukan hal maka turut 
menanggunglah seluruh badan dengan berjaga malam dan merasai demam). 

16. Perkara (2): Bermuzakarah: 

Hendaklah saudara bermuzakarah iaitu bertukar tukar fikiran mengenai urusan-urusan Islam; 
hendaklah menatap risalah-risalah arahan dan taklimat yang diedarkan oleh Pucuk Pimpinan 
kepada seluruh cawangan “Usrah”. Dalam satu-satu pertemuan “Usrah” janganlah ada sebarang 
pertengkaran atau bertikam lidah atau sikap menengking herdik kerana semuanya adalah dikira 
“haram” menurut Undang undang Usrah. Muzakarah hendaklah merupakan penerangan dan 
penjelasan dengan tidak melanggar batas-batas sopan santun yang sempurna dan dengan cara 
harga-menghargai fikiran yang datang semua pihak yang mengambil bahagian di dalam 
muzakarah itu. Apabila hendak ditutup satu-satu perbincangan, atau hendak dibuat keputusan 
mengenai apa-apa cadangan, atau hendak di penjelasan lanjut mengenai cadangan yang sedang 
ditimbangkan itu, maka perkara itu hendaklah diserahkan kepada “Ketua Usrah” supaya beliau 
sempat terlebih dahulu mengemukakannya kepada “Pucuk Pimpinan”. Jangan dibuat keputusan 
mengenai sesuatu perkara dengan cara terburu-buru. Tuhan mencela umat-umat manusia yang 
bersikap terburu dengan firmanNya: 

Ertinya: 


(Dan apabila datang kepada mereka sesuatu perkara mengenai keamanan atau ketakutan maka 
mereka pun terus mencanangkannya.) 

Setelah Tuhan mencela mereka yang berperangai begitu maka Tuhan tunjukkan pula apa-apa 
yang semestinya dilakukan apabila tersua dengan suasana seperti itu. Tuhan berfirman: 

Ertinya: ( Kalaulah mereka kembalikannya kepada Rasul dan kepada Pihak Berkuasa dan antara 
mereka sendini nescaya orang-orang yang menimbangnya itu menge tahui hakikatnya.) 

17. Perkara (3): Kajian Buku: 

Hendaklah saudara-saudara mengadakan suatu kajian yang berfaedah mengenai sesebuah kitab 
yang bermutu. Apabila sudah membuat kajian begitu, maka hendaklah saudara-saudara 
angkatan Ikhwan beraleh pula untuk menjayakan erti “Ukhuwah” hatta dalam perkara-tunjuk 
“muka manis” sekalipun; dan alangkah banyaknya perkara-perkara yang berfaedah seperti itu 
yang mana tentulah tidak termuat oleh terlalu banyaknya di dalam kitab-kitab dan buku-buku. 
Perkara-perkara ini tentulah tidak dapat disedia sekali gus di dalam “Taklimat-Takimat” dalam 
perkara perkara seperti ini; iaitu seperti menziarah orang sakit; menolong orang-orang yang 
berhajat walaupun dengan hanya sekadar kata-kata yang baik; mencari dan bertanyakan hal 
tentang saudara-saudara yang tidak kelihatan bersama-sama kumpulan; dan menanggong 
bebanan saudara-saudara yang terputus rezeki. Semuanya itu dapat menambahkan lagi tali 
“Ukhuwah” dan dapat melipatgandakan perasaan kasih sayang di dalam hati masing-masing. 

18. Rencana Tambahan: 

Untuk mengukuhkan ikatan persaudaraan di antara saudara-saudara “Ikhwan Muslimin”, maka 
mereka sendiri hendaklah memandang mustahak perkara-perkara yang berikut: - 

(1) Mengadakan perkelahan yang bercorak kebudayaan untuk melawat ke tempat-tempat yang 
ber sejarah, gudang-gudang perusahaan, dan sebagainya. 

(2) Mengadakan perkelah-kelahan riadzah pada tiap tiap bulan. 

(3) Mengadakan perkelah-kelahan berdayong sampan. 

(4) Mengadakan perkelah-kelahan ke bukit-bukit, ke padang-padang pasir dan ke ladang-ladang. 

(5) Mengadakan bermacam-macam perkelahan dengan mengguna basikal. 

(6) Berpuasa seminggu sekali atau dua minggu sekali. 

(7) Sembahyang Subuh berjama’ah di masjid Sekurang-kurangnya seminggu sekali. 

(8) Berikhtiar seboleh-bolehnya bermalam beramai ramai seminggu sekali atau dua minggu 
sekali. 

KEWAJIPAN ANGKATAN IKHWAN 

19. Pertama: Untuk Badan Saudara: 

(1) Hendaklah saudara segera berjumpa doktor untuk diperiksa kesihatan umum saudara. Jika 
didapati ada apa-apa penyakit maka hendaklah saudara segera berubat. Selain dan itu 
hendaklah saudara sentiasa mengambil berat tentang punca-punca kekuatan badan saudara 
dan cara-cara bagaimana memeliharanya dan segi kesihatan. Di samping itu hendaklah saudara 
menjauhkan diri daripada sebab-sebab yang boleh melemahkan kesihatan badan saudara. 

(2) Hendaklah saudara menjaga kebersihan di dalam semua hal — iaitu samada dalam 
rumahtangga, pakaian, makan minum, tubuh badan, maupun tempat bekerja dengan sebersih- 
bersihnya; kerana Islam itu diasaskan di atas dasar “Kebersihan”. 

(3) Hendaklah saudara tidak meminum kopi atau teh berlebih-lebihan dan apa-apa jua minuman 
penyegar seperti itu; malah seboleh-bolehnya cubalah jangan sama sekali menghisap rokok. 


(4) Hendaklah saudara mengamalkan apa-apa jenis riadzah badan walaupun dengan cara hanya 
sekadar berjalan-jalan kaki sahaja; dan hendaklah saudara menjadi ahli di dalam mana-mana 
“Pasukan Pengembara” jika umur saudara menasabah dengannya. 

(5) Hendaklah saudara menjauhkan diri sama sekali daripada arak, minuman-minuman keras 
yang memabukkan, dan minuman-minuman yang boleh melemahkan kesihatan badan atau apa 
jua minuman yang merbahaya seperti itu. 

20. Yang Kedua: Untuk Akal Saudara: 

(6) Hendaklah saudara dapat membaca dan menulis dengan baik. Hendaklah saudara belajar 
membaca dan menulis jika saudara belum dapat berbuat demikian. Hendaklah saudara sentiasa 
bermutala’ah dapat berbuat demikian. Hendaklah saudara sentiasa membaca akhbar-akhbar 
dan majalah-majalah. Hendaklah juga saudara mempunyai sebuah kutub-khanah khas untuk 
saudara sendiri walaupun kecil supaya saudara ber peluang mendalamkan ilmu pengetahuan 
dan kepandaian yang sudah ada pada diri saudara jika saudara adalah termasuk ke dalam 
mana-mana golongan iktisas dalam satu-satu bidang pengetahuan. Saudara hendak lah juga 
memiliki pengalaman berkenaan urusan-urusan Ugama Islam kira-kira membolehkan saudara 
menggambarkan hakikatnya dan menimbang samada cucuk atau tidak satu-satu perkara itu 
dengan tujuan-tujuan Dakwah’ kita. 

(7) Hendaklah saudara dapat membaca Quran dengan betul: dan juga hendaklah saudara dapat 
mendengar serta memikirkan ertinya. Juga saudara dikehendaki mempelajari “Sirah” atau 
Perjalanan Rasulullah dan sejarah angkatan “As-sala-fus Saa-lih” atau yang sangat “mustahak” 
(essential) mengenai asas-asas “Aqidah asas-asas bagimana hukum-hukum itu bercabang, dan 
juga rahsia-rahsia Syari’at Tuhan. 

21. Ketiga: Untuk Budi Pekerti Saudara: 

(8) Hendaklah saudara sentiasa di dalam keadaan segar mekar dan cergas, berperasaan halus, 
mudah herkesan samada terhadap sesuatu yang baik maupun terhadap sesuatu yang buruk; 
samada terhadap perkataan-perkataan maupun terhadap perbuatan. 

(9) Hendaklah saudara sentiasa bercakap benar dan jangan sekali-kali berdusta; hendaklah 
saudara kuat kemahuan; dan janganlah teragak-agak di dalam sesuatu perkara, yang benar dan 
hendaklah saudara sanggup menyimpan rahsia; berani mengaku kesilapan sendiri, sanggup 
menyedari dan mengawas din sendiri ketika marah. 

(10) Hendaklah saudara bersikap berani; sanggup memikul bebanan; dan semulia-mulia 
keberanian itu ialah berani berterang-terang dengan perkara yang benar dan hendaklah saudara 
sanggup menyimpan rahsia; berani mengaku kesilapan sendiri, sanggup menyedari dan 
mengawal diri sendiri ketika marah. 

(11) Hendaklah saudara bersikap gagah dengan cara sentiasa bersungguh di dalam sesuatu 
perkara. Kegagahan sikap seperti itu tidaklah pula sampai menghalang saudara dan bergurau 
dengan yang benar dan ketawa dengan senyum dan dengan tidak mengada ngada. 

(12) Hendaklah saudara menjauhkan diri daripada rakan-rakan yang jahat dan daripada kawan 
yang rosak seperti mana saudara juga hendaklah menjauhkan diri daripada tempat maksiat dan 
dosa. 

22. Keempat: Untuk Saku Saudara: 

(13) Hendaklah saudara membuat apa juga kerja yang halal yang boleh mendatangkan rezeki 
sekalipun kalau saudara sudah kaya-raya; dan juga hendaklah saudara memilih kerja yang 
bersungguh dan mencubakannya seberapa daya upaya walaupun kerja itu sukar; bahkan 
hendaklah saudara bertekun sehingga berjaya di dalam satu-satu kerja. 

(14) Janganlah saudara terlalu sibuk mencari kerja di pejabat-pejabat Kerajaan, akan tetapi 
janganlah pula saudara menolaknya jika peluang mendatang: dan janganlah lepaskan kerja yang 
sudah saudara dapat kecuali jika kerja itu henar-benar berlawanan dengan tugas-tugas Gerakan 
Dakwah kita. 

(15) Hendaklah saudara sentiasa berjaga-jaga supaya dapat menunai tugas saudara dengan 
cukup amanah tentang kelicinan dan ketertihan pekerjaan itu; dengan sekali-kali tidak menipu; 
bahkah hendaklah saudara menunaikan kewajipan itu dengan tepat pada waktunya dan tepat 
pada masa janjinya. 



(16) Hendaklah saudara menjauhkan diri dari permainanjudi walaupun apa jua pun coraknya, 
dan walauapa pun jua tujuan yang ada disebaliknya. Hendaklah juga saudara menjauhkan diri 
daripada cara-cara penghasilan haram walaupun disebaliknya itu terdapat keuntungan yang 
segera. 

(17) Hendaklah saudara menjauhkan diri daripada amalan riba di dalam apa jua mu’amalah jual- 
beli, malah hendaklah saudara membersihkan diri sama sekali dan sebarang aliran riba itu. 

(18) Hendaklah saudara menyimpan sebahagian daripada wang saudara untuk masa kecemasan 
walaupun simpan itu sedikit sahaja, dan janganlah sekali-kali saudara-saudara terjerumus ke 
dalam perbelanjaan perbelanjaan yang tidak mustahak. 

(19) Hendaklah saudara memerangi tempat-tempat permainan kotor; jangan menghampirinya, 
dan hendaklah saudara menjauhkan diri daripada cara hidup bermewah-mewah, berlebih- 
lebihan dan membazir. 

(20) Hendaklah saudara mengguna harta umum umat Islam itu kepada jalan-jalan yang 
menggalakkan perusahaan dan pembangunan ekonomi Islam. Hendaklah saudara berjaga-jaga 
supaya jangan sampai keciciran wang itu walau sekupang sekalipun ke tangan pihak yang bukan 
Islam walau dalam apa jua keadaan sekalipun. Hendaklah saudara jangan memakai melainkan 
barang-barang buatan tanah air saudara sendiri. 

(23) Yang Kelima: Untuk Orang Lain: 

(21) Hendaklah saudara berlaku adil dan benar dalam menjalankan sesuatu hukum walauapa 
pun jua perkaranya. Janganlah saudara lupakan kebaikan orang lain sebab saudara marah; dan 
sebaliknya pula, janganlah saudara memejam mata daripada kejahatan kejahatan mereka — itu 
sebab saudara sayang. Budi baik orang lain hendaklah dikenang walaupun ketika dalam 
keadaan permusuhan. Hendaklah saudara bercakap benar walaupun terhadap diri sendiri atau 
terhadap orang yang paling hampir dengan saudara sekalipun cakapan yang benar itu pahit dan 
maung akibatnya. 

(22) Hendaklah saudara cergas dan terlatih dalam membuat perkara-perkara kebajikan am. 
Kecerdasan ini dapat diukur dengan perasaan gembira saudara ketika saudara dapat memberi 
khidmat kepada orang lain untuk mencapai maksud ini hendaklah saudara menziarahi orang- 
orang sakit, menolong orang-orang yang berhajat, menanggung bebanan orang-orang yang lemah 
dan melapangkan dada orang-orang yang ditimpa kemalangan atau bencana walaupun hanya 
sekadar dengan cakap-cakap yang “melegakan hati”. Tegasnya, hendaklah saudara segera 
melakukan kebajikan walau apajua pun coraknya. 

(23) Hendaklah saudara bersifat belas-kasihan dan bertolak-ansur. Dalam hal ini hendaklah 
saudara memaaf dan mengampun kesilapan-kesilapan orang lain. Belas kasihan ini bukan 
sahaja terhadap sesama manusia akan tetapi juga terhadap makhluk haiwan. Hendaklah 
saudara bermu’amalah dengan orang lain secara yang baik; sentiasalah berkelakuan baik 
terhadap orang ramai dan hendaklah saudara memelihara sopan santun secana Islam dalam 
pengaulan sehari-hari — iaitu dengan cara menaruh perasaan belas kasihan kepada yang kecil 
dan menghormati yang tua, melapangkan tempat ketika di dalam mana-mana majlis 
perhimpunan ramai. Janganlah saudara mengintai-ngintai atau mengumpat-ngumpat; jangan 
menceroboh bahkan hendaklah saudara terlebih dahulu meminta izin ketika hendak masuk ke 
satu-satu tempat dan begitu juga ketika hendak keluar dan sesuatu tempat. 

(24) Hendaklah saudara meminta hak saudara dengan cara yang baik dan hendaklah menunai 
hak orang lain dengan sepenuhnya dengan tidak payah dituntut dan dengan tidak lengah-lengah 
lagi. 

24. Yang Keenam: Untuk Gerakan Dakwah Saudara: 

(25) Hendaklah saudara melepaskan diri daripada berhubung dengan sebarang badan atau 
kumpulan yang tidak memberi faedah kepada pergerakan Dakwah kita terutama jika saudara 
disuruh berhubung dengan badan-badan atau kumpulan-kumpulan seperti itu. 

(26) Hendaklah saudara sedaya upaya berusaha menghidupkan adat-adat yang bercorak Islam 
dan sebaliknya memerangi adat-adat dagang dalam semua lapangan hidup. Di antara adat-adat 
ini ialah cara-cara memberi hormat, bertutur bahasa, bahasa itu sendiri, sejarah, pakaian dan 
masa-masa bekerja (office hours). 

(27) Hendaklah saudara tidak menonjolkan diri (iaitu memulau) apa jua mahkamah “bukan 
Islam”; iaitu dengan jalan saudara tidak berhakimkan kepadanya kecuali jika terpaksa; begitu 



juga saudara janganlah pergi ke kelab-kelab yang bukan Islam, akhbar-akhbar, kumpulan- 
kumpulan, sekolah-sekolah dan badan badan serta perbadanan-perbadanan yang menentang 
ideology Islam. Pemulauan ini hendaklah saudara lakukan dengan cara yang bersungguh- 
sungguh. 

(28) Hendaklah saudara kenal siapa dia anggota anggota “Cawangan” yang saudara sendiri 
berada di dalamnya; saudara hendaklah kenal mereka itu tiap-tiap seorangnya dengan kenalan 
yang penuh dan di samping itu saudara pula hendaklah memperkenalkan diri saudara kepada 
mereka dengan sejelas-jelasnya sambil menunjukkan bahawa saudara benar-benar merasai 
kasih sayang, penghargaan, sanggup bertolong tolongan; dan saudara hendaklah membuktikan 
bahawa saudara mengutamakan kepentingan mereka ke atas kepentingan din saudara sendiri. 
Saudara janganlah tidak menghadiri majlis mereka itu kecuali dengan sebab-sebab yang sangat 
memaksa dan tidak dapat dielakkan sama sekali. Tegasnya, saudara hendaklah membuktikan di 
dalam mu’amalah sehari-hari bahawa saudara betiar-benar mengutamakn mereka ke atas din 
saudara sendiri dan menunjukkan kasih sayang saudara kepada mereka sepanjang masa. 

(29) Hendaklah saudara menyumbangkan sedikit dan harta punya saudara untuk pergerakan 
Dakwah kita ini, dan janganlah lupa mengeluarkan zakat yang wajib. Seboleh-bolehnya 
hendaklah saudara menguntukkan sedikit dan harta punya saudara itu untuk menolong 
pengemis-pengemis dan orang-orang yang terputus rezeki walaupun pendapatan saudara sendiri 
amat kecil. 

(30) Hendaklah saudara bekerja untuk menyiarkan seruan Dakwah Ideology kita ini pada 
segenap telok dan rantau; dan juga hendaklah saudara corakkan rumah tangga, keluarga dan 
sesiapa jua yang berhubung dengan saudara dengan corak keislaman. Hendaklah saudara 
memberitahu suasana yang mengelilingi diri saudara kepada Pucuk Pimpinan. Dan hendaklah 
saudara sentiasa berhubung rapat dengan Pucuk Pimpinan dan segi jiwa dan amalan malah 
saudara hendaklah terlebih dahulu meminta persetujuan mereka dalam setiap langkah yang 
penting di samping menganggap diri saudara sendiri sebagai seorang askar yang sentiasa di 
dalam keadaan “siap sedia” dan hanya menunggu perintah untuk bertindak. 

25. Yang Ketujuh: Untuk Tuhan Saudara: 

(31) Hendaldah saudara jangan terputus dan mengawasi Allah tabaraka wa-ta’ala. Sentiasalah 
berniat ikhlas kerana Allah dalam sebarang pekerjaan. Saudara hendaklah sentiasa beningat- 
ingat serta bersedia untuk ke Akhirat; iaitu dengan jalan beramal dengan ibadat-ibadat yang 
Sunnah untuk menghampirkan diri kepada Allah; hendaklah saudara membanyakkan zikrullah 
dalam semua hal serta berdoa dengan doa-doa yang ma’thur yang pernah diamalkan oleh 
Rasulullah dalam setiap keadaan. 

(32) Hendaklah saudara mengamalkan wirid -wirid yang khas bagi Ikhwan Muslimin dan 
janganlah saudara mengecualikannya melainkan sebab satu-satu keadaan yang cemas dan 
memaksa. 

(33) Hendaklah saudara memelihara kebersihan samada tentang perkara-perkara yang nyata 
maupun perkara perkara ma’anawi; dan seboleh-bolehnya hendak saudara sentiada berada di 
dalam keadaan berwudhu. 

(34) Hendaklah saudara tahu sembahyang dengan betul dan menunaikannya pada waktu- 
waktunya yang di tentukan, dan seboleh-bolehnya hendaklah saudara selalu ke majlis dan 
berjama’ah di sana. 

(35) Hendaklah saudara berpuada pada bulan Ramadan dengan baiknya. 

(36) Hendaldah saudara menunai fardu Haji jika mampu; akan tetapi jika belum mampu, maka 
hendaklah saudara bekerja untuknya dan sekarang lagi. 

(37) Hendaklah saudara sentiasa membaharui taubat dan isti’ghfar meminta ampun kepada 
Tuhan. Saudara hendaklah menjauhkan diri daripada segala dosa — bukan sahaja dosa-dosa 
besar tetapi juga hatta dosa-dosa kecil pun hendakdah saudara jauhinya. 

Hendaklah saudara menjaga masa kerana masa itu adalah umur saudara; oleh itu hendaklah 
saudara menjauhkan diri daripada perkara-perkara subahat iaitu perkara-perkara yang samar- 
samar hukumnya supaya dengan menjauhkan diri danipadanya saudara tidak terjatuh ke dalam 
perkara-perkara yang haram. 

(38) Hendaklah saudara melawan diri sendiri dengan sehebat-hebatnya supaya mudah saudara 
memimpin diri sendiri. Kawalilah mata dan perasaan hati sendiri, dan kuasailah desakan- 



desakan kemahuan semulajadi di dalam diri saudara dan halakanlah semuanya itu kepada 
perkara-perkara yang halal lagi baik. Elakkan diri daripada apa jua perkara yang haram walau 
apapun jua coraknya. 

26. Dan Untuk Semuanya Tadi: 

(39) Hendaklah saudara sentiasa berada di dalam keadaan niat berjihad dan untuknya sedaya 
upaya. 

(40) Sebelum tidur hendakiah saudara menguntukkan masa selama satu jam untuk menyoal diri 
sendiri tentang sejauh. mana dan sebanyak mana saudara menunaikan kewajipan ini? Jika 
saudara dapati jawapannya baik maka bersyukurlah kepada Allah; akan tetapi jika saudara 
dapati kekurangan maka pintalah ampun kepada Allah dan bertaubatlah kepadaNya, malah 
hendaklah saudara pinta pertolong an daripadaNya kerana Allah itu sebaik-baik Pengawal dan 
sebaik-baik Pembantu. 

SEPULUH WASIAT 

Bacalah — Renungilah — Kemudian 
Terus Beramal 

(1) Apabila saudara mendengar azan, maka bangunlah sembahyang serta merta walau 
bagaimana keadaan sekalipun. 

(2) Bacalah al-Quran, atau tatapilah buku-buku, atau pergilah mendengar perkara-perkara yang 
baik ataupun, amalkanlah zikrullah, dan janganlah sama sekali saudara membuang masa walau 
sedikit pun dalam perkara yang tidak berfaedah. 

(3) Berusahalah seberapa daya upaya untuk bertutur dalam Bahasa Arab yang betul; kerana 
Bahasa Arab yang betul (itu, adalah satu-satunya syiar Islam). 

(4 Janganlah banyak bertengkar dalam apa-apa perkara sekalipun kerana pertengkaran kosong 
itu tidak memberi sebarang apa pun jua kebaikan. 

(5) Janganlah banyak ketawa kerana hati yang sentiasa berhubung dengan Allah itu sentiasa 
tenang lagi tenteram. 

(6) Janganlah bergurau kerana umat yang sedang berjuang itu tidak mengerti melainkan 
bersungguh sungguh dalam setiap perkara. 

(7) Janganlah saudara bercakap lebih nyaring daripada kadar yang dikehendaki oleh para 
pendengar kerana percakapan yang nyaring begitu adalah suatu resmi yang sia-sia malah 
menyakiti hati orang. 

(8) Jauhilah daripada mengumpat-ngumpat peribadi orang, mengecam pertubuhan-pertubuhan, 
dan janganlah bercakap melainkan apa-apa yang boleh memberi kebajikan. 

(9) Berkenal-kenalanlah dengan tiap-tiap saudara Ikhwan Muslimin yang saudara bertemu 
dengannya sekalipun ia tidak meminta saudara berkenalan; kerana asas gerakan Dakwah kita 
ialah berkasih sayang dan berkenal-kenalan. 

(10) Kewajipan-kewajipan kita lebih banyak daripada masa yang ada pada kita; oleh itu tolonglah 
saudaramu sendiri tentang cara-cara bagaimana hendak mengguna masa dengan berfaedah dan 
jika saudara mempunyai tugas sendiri maka ringkaskanlah pelaksanaannya. 

PESAN TERAKHIR 

Wahai MUJAHID DAKWAH! 

Puluhan tahun lamanya, pendengaran, pergaulan, ketekunan, kegiatan berjuang, kerana jerih 
payah dan pembantingan tulang yang tiada hentinya, engkau telah kaya dengan pengalaman. 

Engkau sekarang telah jadi. 

Engkau telah memiliki pengertian dan ukuran, engkau telah turut menentukan jarum sejarah 
seperti orang lam. 

Engkau telah sampai pula ke batas sejarah, kini dan nanti. 

Engkau telah memenuhi hidupmu dengan tekun dan sungguh, ikut memikul yang berat 
menjinjing yang ringan, membawa batubata untuk membangun gedung Ummat ini. 


Engkau tebus semua itu dengan cucuran keringat dan airmata, kesengsaraan dan penderitaan. 

Kawan hidupmu yang menyertaimu dalam segala suka dan duka, telah tak ada lagi. 

Ia tak sempat menghantarmu sampai ke batas perhentian. Tengah jalan dia pulang, dan engkau 
ditinggajkannya di daerah kesepian. 

Di atas kuburnya telah tumbuh rumput, daunnya subur menghijau. 

Bunga suci aku lihat tumbuh pula di atas pusara sepi itu. 

Tangan siapa gerangan yang menanamnya, aku tak tahu. 

Biarkan dia tumbuh menjadi. Akan tiba juga masanya bunga suci itu mekar-mengumtum. 

Eva dan Sofia akan memetik dia kelak, akan mempersunting dia penghias sanggulnya. 

Sudikah engkau menulis nisan-kenangan di atas kuburnya, sebagai tanda pembalas jasa, kerana 
dialah tolan penolong engkau di medan bakti? 

Wahai MUBALIGH ISLAM! 

Tanganmu telah ikut menulis sejarah. Sejarah perjuangan Umat, sejarah menegakkan Cita dan 
Agama, Benang yang engkau sumbangkan telah memperindah sulaman tarik dari Umat ini. 

Engkau kini telah menemui bentukmu, sesuai dengan bakat dan kudratmu. 

Engkau tidak lagi anak kemarin, tetapi anak kini dan akan pulang lagi meninggalkan bengkalai 
ini. 

Sebagai seroang Jurubicara Umat Islam, engkau telah mempunyai ukuran dan alat penilai; 
sampai di mana kita dan hendak ke mana lagi. Pengalaman yang engkau perolehi dan perjalanan 
yang jauh, akan berguna dan bermakna dalam mencari kemungkinan bagi langsungnya 
prijuangan Cita ke depan. 

Keyakinan yang engkau miliki, jalan panjang yang engkau tempuh selarut selama ini, getir yang 
engkau derita, segala itu dapat engkau pakai untuk merumuskan bagaimana lagi perjuangan 
Umat Islam ke depan — setelah ini. 

Paparkanlah semua itu kepada generasi muda yang akan mengganti engkau! 

Ambillah kesimpulan dan kekeliruan dan kegagalan masa lampau. 

Belajar dari masa lalu, terutama belajar dari kekeliruan dan kegagalan yang engkau alami 
sendiri, dan teman seiringmu juga. 

Bukankah kerap engkau benar dalam pendirian tapi salah dalam perhitungan? 

Benar dalam prinsip tapi keliru dalam cara? Kejujuran dalam perjuangan memesankan, agar kita 
mengakui terus terang kekeliruan dan kelemahan diri. Yang demikian itu penting untuk 
menyusun paduan masa datang, mengendalikan kehidupan Cita dan Agama. 

Dalam kekeliruan, kita dapat mengambil makna dan guna. 

Kita keliru kerana kita telah berbuat. Ruh-intiqadi yang engkau miliki, janganlah pula engkau 
pakai untuk melenyapkan segala harga dan nilai, dan angkatan lama yang telah berbuat itu. 
Mereka adalah anak dan zamannya, dan telah memenuhi tugasnya pula. 

Cahaya dan pelita lilin yang lemah serta lembut itu perlu juga dihargai, kerana ia teiah berjasa 
memecahkan sudut-sudut yang gelap. 

Wahai si JURU DAKWAH! 

Kini engkau telah sampai ke tonggak sejarah. Di atas pendakian sunyi tidak kesibukan, terletak 
pesenggarahan lama, patilasan orang lalu setiap waktu. Dan tempat itu hidup kenangan lama. 
Masa lalu penuh keharuan dan kenangan. 

Duri dan derita, dera dan kepapaan, keringat dan airmata. 

Tapi ia indah dalam kenangan dan lukisan kalbu. Engkau pandanglah masa depan dengan 
Basyirah, dengan horizon yang tajam. 

Memanjang jauh ke muka, sampai ke kaki langit. 



Tahukah engkau, bahawa engkau hanyalah sebuah mata dan rantai sejarah yang panjang itu? 
Telah lalu beberapa kafilah dan kehidupan yang sayup, dan mereka telah berbuat sesuai dengan 
zamannya. Sungai airmata dan titisan darah sepanjang jalan yang membentang dan pangkal 
hingga ke hujung yang tidak kelihatan, adalah kalimat yang memberitakan, bahawa angkatan 
silam telah mengembangkan sayap kegiatan mereka dengan segala kesungguhan dan 
kepenuhan. Romantik dan heroik zaman silam masih menggemakan gentasuara di tengah sahara 
kekinian, meninggalkan pesan kehidupan yang penuh dan menyeiuruh kepada angkatan 
kemudian. 

Daftar para Syuhada’ itu telah panjang, dan dalam perut bumi telah memutih tulang sebagai 
saksi kepada yang hidup, bahawa mereka telah datang dan telah pulang tidak sia-sia. 

Dan celah-celah kuburnya kedengaran jua suara halus memuat amanat perjuangan kepada 
generasi kita yang masih hidup. 

Dan lihatlah pula kafilah hidup yang sudah mendesak juga ke batas perhentian. 

Masa kini rupanya “lah laruik sandjo” bagi mereka, dan waktu pamitan tak lama lagi 
Wahai si TUKANG SERU! 

Emtah berapa lagi jatah umar engkau yang masih tinggal, kita tak tahu. 

Tahukah engkau, pekerjaan besar ini tidak akan selesai di tangan engkau? 

Sejarah berjalan terus, lampau dan datang, kini dan nanti. 

Tahukah engkau, bahawa dibelakang kalimat sejarah itu belum ada titik? 

Masa yang akan datang penuh rahsia, tersimpan dalam kandungan ghaib, misteria gelap bagi 
kita. Masa silam dapat engkau baca dalam halaman sejarah; masa yang akan datang masih gelap 
tak ada yang tahu? Tahukah engkau, kumandang zaman datang dapat juga kita ketahui dan 
puncak zaman sekarang? Dalam kekinian mengandung juga roman zaman yang akan tiba. 

Engkau kini berada di antara dua ufuk yang bertentangan, dua kutub yang tidak serupa. Engkau 
kini berada antara idealisme dan realisme dunia. 

Idealisma yang engkau miiki dan realisme dunia yang engkau hadapi. 

Antara kedua kutub itu engkau tetap dalam lensa sorotan. Lensa sorotan sejarah yang berjalan 
terus dan sentiasa. 

Sanggupkah engkau lalu di tengah-tengah dua kutub yang bertentangan ini? 

Masih kuatkah kaki engkau berjalan di antara dua dunia yang saling bertentangan itu? 

Wahai MUSAFIR yang sedang lalu! 

Jalan ini masih panjang, rantau masihjauh! 

Dengan Al-Quran ditangan kanan dan kain kafan di tangan kiri, teruskanlah peijalanan ini. 
Berjalan dan melihat ke muka, menggunakan sisa umur yang masih ada. 

Entah bila akan sampai ke tempat perhentian, engkau tak tahu, — aku pun tidak. 

Di tengah laut lepas dan luas, pencalang ramping itu telah jauh ke tengah. 

Awan menyerang kiri dan kanan, gelombang mengganas dan badai menghempas. 

Pencalang ramping itu naik turun mengikut amukan air. Jurumudi mendapat ujian. 

Berpirau melawan arus, pesan seorang pemimpin, dijadikan pedoman dalam hati. 

Kemudi dan pimpinan bertanggungjawab atas ke selamatan pelayaran ini. 

Kini kita telah jauh berada ditengah. Pelabuhan tempat bertolak tiada kelihatan lagi, sedang 
ranah-tanah tapi belum jua tampak. 

Wahai MUJAHID ISLAM! 

Akhirnya pelayaran ini sampai juga ke pantai, berkat jurumudi yang piawai memegang pimpinan. 
Engkau dan Umat ini kini harus berjalan kaki, menggunakan tenaga diri sendiri. 

Tak ada tolan penolong selain Dia semata, yang melindungi kita dan awal mula sampai hari ini. 



Jalan masih panjang, rantau Cita masih jauh. Ufuk-ufuk baru kelihatan juga, tambah dijelang 
tambah jauh rasanya. 

Kafilah itu lalu dan berjalan terus, menempuh laut sahara tiada bertepi. 

Sunnah perjalanan alam membawa kata pasti: setelah malam kelam ngeri ini fajar pagi yang 
indah akan menyingsing. 

Di atas asap yang tebal, terbentang langit cerah yang biru. 

Gelap dan gelita alam, lapisan kabus tebal dan berat. Di halaman langit tak ada bintang. 
Berfikirlah sejenak dan melihatlah ke atas ada sebutir terang mengirim sinar ke bumi. 

Sebuah bintang itu jadilah, kerana ada pedoman bagi kafilah di tengah sahara luas. 

Pelaut yang arif selalu mendapat alamat dan sebutir terang di halaman langit. 

Wahai UMAT RISALAH! 

Dengarlah suara Bilal bergema dan ufuk ke ufuk! 

Dengarlah seruan azan bersahut-sahutan dan Menara ke Menara! 

Renunglah suara Takbir berkumandang di mana mana, memanggil Umat ini dengan kalimat 
sakti: Hayya ‘alah Syalah! Hayya ‘ala! Falah! Marilah Sembahyang, marilah Menang! 

Engkau pandanglah Umat Jama’ah itu berdiri bersyaf-syaf di belakang seorang Imam, Ruku’ dan 
Sujud bersama-sama. 

“Suatu pandangan dari udara atas dunia Islam pada saat sembahyang, akan memberikan 
pemandangan dan sejumlah lingkaran konsentrasi yang terdiri dan kaum Muslimin, dengan jari- 
jarinya yang bertitik-pusat di Ka’bah di Mekah, dan yang terus mengambil tempat yang lebih 
luas, dan Sierra Leone sampai ke Kanton dan dan Toboisk sampai Tanjung Pengharapan”, — 
demikian Philip K. Hitti melukiskan kaum Muslimin dikala menyembah Tuhannya. (1). 

Engkau lihatlah mereka di dalam Masjid yang sudah tua tidak terurus, surau yang hampir roboh 
kerana tekanan masa, dengan sepi di tengah sawah; dengan pakaian yang compang-camping dan 
tenaga lemah, masih berdiri menegakkan Splat. Kaum Muslimin itu masih tetap melakukan 
‘ibadah kepada Tuhannya, memanjatkan doa ke hadrat Ilahi semoga segera datang tangkisan 
ghaib dan udara menolong kaum yang lemah. in 

Wahai Tuhanku, kalaulah adalah di antara Umat ini yang berhak menerima Ridha dan 
Ma’unahMu, — kalau adalah di antara Umat ini yang berhak menerima bantuanMu, mereka 
itulah dia! 

Merekalah yang berhak menerima gemilang sayang Mu 

dan arahan Rahim Mu: menegakkan yang lemah, mengangkat kaum yang tertindas! 

Wahai UMAT DAKWAH! 

Amanat perjuangan itu kini jatuh ke tangan kaum yang lemah Dhu’afa dan Fuqara; tenaga lemah 
dan dana tak ada. 

Di tangan kaum yang lemah itu tersimpan kekuatan Umat ini. Rahsia kejayaan dan 
kemenangan, bulat seluruhnya dalam genggaman mereka. 

Innama tunsyaruna wa turzaquna bidlu ‘afaikum! (Hadis). 

Kamu akan mendapat kemenangan hanya dengan bantuan kaum yang lemah di antara kamu. 
Bimbinglah tangan Umat ini kembali, bawa mereka ke jalan yang benar! 

Jangan dibiarkan Umat ini ditelan kesepian; jangan dibiarkan Umat ini ditakuti oleh hantu- 
kesangsian, tanpa pimpinan. 

Hidupkan terus api idealisme dan kembangkan sentiasa optimisma dan enthousiasme. Sinarkan 
apatisme dan fatalisme, lenyapkan defaitisme, menyerah kepada keadaan atau menjadi budak 
dan kenyataan! 

Denyutkan kembali jantung Umat ini! 

Wajarkan kembali aliran darah Tauhid mereka! 



Tuhan telah menjanjikan kurnia dan bantuan kepada kaum yang lemah, kaum yang tertindas di 
bumi. 

“Dan Kami hendak menumpahkan budi atas mereka yang ditindas di bumi, dan Kami 
hendak menjadi kan mereka Pemimpin, dan Kami hendak menjadikan mereka mewarisi 
bumi. Dan Kami hendak meneguhkan kekuasaan untuk mereka di bumi. ” 

Al Qashash: 516. 

Wahai UMAT PILIHAN ! 

Kamu adalah kaum Muslimin, nama pilihan dan panggilan kehormatan yang diberikan Tuhan 
dan dahulu sampai hari ini. 

Kamu bukanlah golongan “mustalimin” kaum yang menyerah — kalah kepada kenyataan. 

Sebagai Umat yang beriman, hadapi kenyataan hidup ini dengan kesedaran dan keinsafan, 
kewaspadaan dan keperwiraan. 

Hadapilah kenyataan di bumi dengan ketenangan jiwa dan keyakinan hidup! 

Hanya dengan ketenangan jiwa dan keyakinan hidup, hanya dengan Sakinah dan Muthamainah 
itulah kamu bermakna dan berguna hidup di tengah-tengah manusia di dunia. 

Hanya dengan ‘Aqidah yang kuat dan qa’idah yang jelas, kamu dapat menempuh kehidupan ini. 

Hanya dengan Wijhah hidup yang tegak dan khitah perjuangan yang cerah serta terang, kamu 
dapat membawa Umat ini ke tepi ufuk ke Ridhaan Ilahi. Tegakkan ‘Aqidah Islamiah dalam dada 
Umat, subur kan “Ibadah!” 

Susun Umat ini dalam pola Jama’ah menurut tauladan Sunnah, akhini Firqah! 

Jama’ah adalah kekuatan dan kesatuan; Firqah adalah kelemahan, remuk dan kehancuran. 

Hamparkan kembali tikar Ukhwah Islamiah dan Ukhwah Imaniyah di kalangan Umat Islam ini, 
tanamkan Mahabbah dan Marhamah! 

Wahai ANGKATAN KINI! 

Tak lama lagi engkau akan kembali pulang, memberi laporan kepada Tuhan, 
mempertanggungjawabkan segala amal, jasa dan karyamu di dunia. Tinggalkan bengkalai ini 
kepada generasi muda yang akan datang mengganti. 

Hidupkan dinamik dan militansi muda Islam, yang akan menggantikan kamu setelah kamu tak 
ada, yang akan meneruskan pekerjaan yang belum selesai ini. Janganlah kamu hendak hidup 
seperti pohon beringin besar, yang ingin hidup sepanjang abad, dan tidak memberi kesempatan 
kepacla tunas-tunas baru tumbuh dan menguntum di sekeliling. 

Risalah dan Amanah ini tidak akan selesai di tangan engkau sendiri. 

Susun dan sediakan Tenaga Baru, yang berbakat dan berkarekter, yang akan melanjutkan 
perjuangan ini dengan segala keyakinan dan keperwiraan. 

Tahukah engkau, salah satu sebab dan kelemahan Umat Islam ialah tiadanya atau kurangnya 
kadar yang berwatak, kadar pemikir dan pejuang yang sanggup menggantikan angkatan lama? 
Tulang dan tenagamu yang sudah semakin lemah, jatah umurmu telah semakin kurang 
memesankan kepadamu supaya mencari ganti dihari kini. 

Patah tumbuh hilang berganti; jangan ada “vacuum” pimpinan atau fathrah pedoman kelak 
terjadi di kalangan Umat Islam. 

Wahai ANGKATAN BARU! 

Siapkanlah dirimu untuk menggantikan angkatan tua, mereka akan pulang takc lama lagi. 
Janganlah engkau menjadi pemuda kecapi suling, yang bersenandung meratapi tepian yang 
sudah runtuh, mengenangkan masa silam yang telah pergi jauh. Janganlah engkau membuat 
kekeliruan lagi seperti pernah dilakukan oleh angkatan yang engkau gantikan. Teruskan 
perjalanan ini dengan tenaga dan kakimu sendiri. Dada bumi cukup luas untuk menerima 
kehadiranmu. 



Penuhilah segenap udara in i dengan kegiatan dan ketekunan, sungguh dan penuh. 

Hadapilah tugas mahaberat ini dengan jiwa besar, dengan dayajuang api semangat yang 
nyalanya kuat dan keras. 

Pupuklah Ruhul-Jihad, semangat revolusioner, radikal dan progressif dalam jiwamu, dan 
bertindaklah sebagai laki-laki dengan perhitungan yang nyata dan pertimbangan yang matang. 

Perkayalah dirimu dengan meneladan kepada masa silam, di mana ada yang rebah dan ada yang 
bangun, ada yang jatuh dan terus berdiri lagi. Kamu tidak boleh menjadi “plagiator” dan 
angkatan lama, dan tidak boleh pula menepuk dada serta meniadakan segala harga dan nilai, 
jasa dan karya dan angkatan lama. 

Mereka kaya dengan pengalaman, engkau kaya dengan cita-cita. 

Padukanlah pengalaman angkatan lama dengan nyala citamu! 

Sejarah ini telah lama berjalan bergerak dan berkembang. Kamu hanyalah tenaga penyambung 
menyelesaikan bengkalai yang belum selesai. Meneruskan pekerjaan besar, sundut bersundut, 
dan keturunan yang satu kepada keturunan yang lain, angkatan kemudian angkatan. 

Kafilah hidup ini adalah ibarat gelombang di lautan; menghempas yang satu, menyusul yang 
lain; memecah yang pertama datang yang kedua. 

Sedarilah posisi dan fungsimu dalam sejarah, dan lakukanlah tugas suci ini dengan pengertian, 
keyakinan dan kesabaran! 

Insafilah kedaulatanmu sebagai Pemuda Angkatan Baru, yang hendak menggantikan manusia 
tua angkatan lama. Tidaklah sama dan serupa antara kedua angkatan zaman itu, kerana sejarah 
berjalan sentiasa menurut hukum dinamika dan hukum dialektika. 

Wahai UMAT QURAN! 

Aqidah dan Wijhah hidupmu menyuruh engkau tampil ke depan, mengkutbahkan, “Suara 
Langit” di bumi. Isilah fungsimu dengan kegiatan dan kesungguhan; jalankan Amanat ini dengan 
segala kepenuhan dan ketekunan. 

Dunia dan Kemanusiaan menunggu pimpinan dan bimbinganmu. Bumi menantikan “Cahaya 
Langit” yang mampu menyapu kegelapan. 

Jaga dan peliharalah jangan sampai “jambatan” ini runtuh, agar hubungan Bumi dengan Langit 
tidak patah atau terputus. 

(1) Qum, Faanzir ! 

Bangkit dan berdirilah, susun barisan dan kekuatan. Barisan dan kesatuan Umat. 

Canangkan seruan dan ancaman. Seruan kebenaran dan ancaman kebinasaan jika menolak 
atau menentang kebenaran. Gemakan sentiasa Kalam Ilahi, kumandangkan selalu suara dan 
seruan kebenaran. 

Sampai peringatan ini ke kuping segala Insan! Gempitakan kepada dunia dan kepada manusia 
ajaran agama Tauhid, ajaran Cita dan Cinta. 

(2) Worabbaka fakabbir 

Besarkan Tuhanmu, di atas segala! Tiada kebenaran yang menyamai KebesaranNya. Tiada 
kekuasaan yang menyamai KekuasaanNya. Tiada urusan atau kepentingan yang lebih dan 
urusan dan kepentingan menjalankan perintahNya. Kecil semuanya dihadapan Allahu Akbar. 
Fana, lenyap dan binasa segala dalam ke BaqaanNya. Tiada ketakutan selain dan lazab, siksaNya 
yang akan menimpa. 

Tiada harapan selain dan ke RidhaanNya belaka. Tiada kesulitan apabila ruh telah bersambung 
dengan Maha Kebesaran dan Maha Kekuasaan Tuhan yang Tunggal itu. 

(3) Wathiabaka fathahhir! 

Bersihkanlah dirimu, lahir dan batinmu! Hanya dengan kesucian ruh jua Amanah dan Risalah 
ini dapat engkau jalankan. 

Risalah dan Amanah ini adalah suci. Dia tidak boleh dipegang oleh tangan yang kotor, jiwa yang 
berlumur dosa dan noda. 



Hanyalah dengan kesucian ruh engkau dapat memikul tugas dan beban berat ini. 

Sucikanlah dirimu, lahir dan batin, baru engkau ajar manusai menempuh tugas dan beban berat 
ini. 

Thahirum muthahir suci dan mensucikan, itulah peribadi Mukmin yang sejati. 

Tangan yang berlumur darah maksiat tidak mungkin akan berbuat khairat kepada dunia dan 
manusia. Jiwa yang kotor dan penuh dosa tidak mungkin akan memberikan isi dan erti dunia 
dan manusia. 

(4) Warrujza fahjur ! 

Jauhilah maksiat, singkiri mungkarat! Dosa itu akan menodai dirimu, akan menghitamkan 
wajah riwayatmu. 

Engkau tidak akan sanggup menghadap, jika mukamu tebal dan hitam dengan dosa dan 
maksiat, Namamu akan cemar dihadapan Rabbi, kalau laranganNya tidak engkau singkiri dan 
jauhi. 

Bersihkanlah keluargamu, jiran dan tetanggamu, masyarakat bangsamu dan maksiat dan 
mungkarat dan dosa dan noda. 

Bangsa dan Negaramu akan karam-tenggelam dalam lembab kehancuran dan kebinasaan, 
jikalau maksiat dan mungkarat telah menjadi pakaiannya. Makruf yang harus tegak dan 
mungkar yang harus roboh, adalah program perjuanganmu. Al-Haq yang mesti dimenangi dan 
bathil yang harus dibinasakan, adalah acara dan jihadmu. 

(5) Wala tumnun tastakthir’ 

Janganlah engkau memberi kerana harapkan balasan yang banyak! 

Jalankan tugas ini tanpa mengharapran balasan dan ganjaran dan manusia ramai. 

Menjalankan tugas adalah berbakti dan mengabdi, tidak mengharapkan balasan dan pujian, 
keuntungan benda dan material. 

Kekayaan manusia tidak cukup untuk “membalas” jasamu yang tidak ternilai itu. Bukankah 
tanpa engkau, masyarakat ini akan kering dan ketiadaan Iman, kepercayaan dan, pegangan? 

Bukankah tanpa engkau, masyarakat ini lenyap ditelan kesepian, tiada suluh dan pelita? 
Bukankah tanpa engkau, hidup ini akan kerdil; hidup kehampaan dan segala kehampaan, 
kerana tiada Iman dan Agama? 

Kalau tidak adalah “penyuluh-penyuluh” baru datang ke dunia seperti engkau, alam ini 
seluruhnya akan tenggelam dalam kegelapan, kesepian dan kehampaan. 

Jalankan tugas ini kerana hanya mengharapkan ke Ridhaan Tuhanmu jua. 

(6) Walirabbika fasybir ! 

Kerana Tuhanmu, hendaklah engkau sabar! 

Lakukanlah tugas dan kewajipan ini dengan segala 
kesabaran dan ketahanan. 

Sabar menerima musyibah yang menimpa, ujian dan percubaan yang datang silih 
berganti. Sabar menahan dan mengendalikan diri, menunggu pohon yang engkau tanam itu 
berpucuk dan berbuah. 

Tidak putus asa dan hilang harapan atau kecewa melihat hasil yang ada kerana tidak 
seimbang dengan kegiatan dan pengorbanan yang diberikan. Hanya Ummat yang sabar yang 
akan mendapat kejayaan sejati dan kemenangan hakiki. Hanya Ummat yang sabar yang akan 
sampai kepada tujuan. 

Haza dzikrun! 

Inilah enam peringatan dan enam arahan! 

Untuk Mujahid Dakwah. Syahibud Dakwah, si Tukang Seru. 



Bukankah tanpa engkau, masyarakat ini lenyap ditelan kesepian, tiada suluh dan pelita? 
Bukankah tanpa engkau, hidup ini akan kerdil; hidup kehampaan dan segala kehampaan, 
kerana tiada Iman dan Agama? 

Kalau tidak adalah “penyuluh-penyuluh” baru datang kedunia seperti engkau, alam ini 
seluruhnya akan tenggelam dalam kegelapan, kesepian dan kehampaan. 

Jalankan tugas ini kerana hanya mengharapkan ke Ridhaan Tuhanmu jua. 

SYIKWA DAN JAWABI 

SYIKWA 

1. Dunia gelap dan gulita 

Yang kuasa hanya patung dan berhala 
Buatan tangan sipenyembah itu 
Daripada kayu dan batu 
Filsafat Yunani tak berpengaruh lagi 
Hukum Rumawi telah bangkrup dan rugi 
Hikmat benua Cina telah padam lena; 

Tetapi bahu Muslimin kuat 

Telah membungkar ilhad, dan seluruh jagat Telah memancarkan sinar baru, Tauhid dan Ijtihad 

2. Diwaktu itu 

Ya Ilahil kebun kebun didalam alam telah kehilangan nyanyi 
Dan kembang tidak lagi menyebarkan harumnya 
Kalau ada angin menderu, hanyalah pancaroba 
Kalau suara terdengar hanyalah suara dan guruh tuhur; 

Sampai datang utusan Tuhan dinegeni Mekah itu 
Dia adalah ummi - telah mengajar isi bumi 
Akan arti kehidupan langit 
Dia telah menunjukkan kepada isi alam 
Apa artinya fana’ dalam menuju yang baqa 
Maka kamilah yang harum dalam kebun itu 
Kami hapuskan tanda kegelapan malam 
Dengan sinar cahaya subuh 

Sehingga Iman kami telah laksana kegilaan dan 
orang yang asyik 

Kami hadapi seluruh kemanusiaan, Ya Tuhan dengan Nur 

Dalam saat yang singkat, selonjak bola melayang Untuk mengenal Kebenaran, Cahaya dan 
Keindahan Dunia dikala itu telah penuh oleh bangsa-bangsa dan kerajaan Saljuki, Turani dan 
Cina Ada kerajaan Bani Sasan 

Ada peninggalan Ruma dan Yunan Maka kami kibarkan bendera Tauhid 
Kami kumpulkan segala anak manusia dan turunannya demi turunan 
Dalam satu kekeluargaan; Percaya akan diKau, mentauhidkan Engkau 
Kami perbaiki yang rosak, kami tegakkan yang condong 

Kami pun berjuang didarat dan dilaut Menggetar suara azan kami ditempat-tempat menyembah 
diEropah 


Berbekas sujud kening kami dipasir Sahara Afrika Kami tidak takut pada Kaisar, atau 
kekuasaan adikara, 

Atau kemarahan raja-raja 

Kami pendengarkan kepada alam, seluruhnya 
Kalimat Tauhid 

3. Tak ada lagi kekayaan kami yang tinggal, Ya Rabbi 
Kecuali satu, iaitu kemiskinan 

Tak ada lagi kekuatan kami yang tinggal, Ya Rabbi 

Kecuali satu, iaitu kelemahan; padahal 

Jika Muslim tak ada lagi didunia 

Dunia itu sendiri pun akan hilang hancur 

Kami memohon Baqa didunia ini 

Kerana ingin Fana, dalam cinta akan diKau 

4. Kesetiaan Siddiq, keadilan Umar, musyaf Othman Taqwa Ali, kejujuran Salman 
Keindahan suara Bilal didalam azan Semuanya masih tetap kami simpan, dihati yang am 
Didalam keteguhan Iman dan penyerahan bulat bulat 

Bangunkanlah Ya Rabbi kami kembali 
Dengan itu suara genta yang pertama kali 

Telah Engkau bangunkan Agama ini mulanya dipuncak Faran 
Maka terangilah hati siasyik ini dengan hembusan Iman 
Bakar habis cintakan dunia 
Dengan cetusan api cinta Mu 

JAWABI SYIKWA: 

1 .Telah kami hamparkan tikar kurnia 
Tapi, siapakah yang datang bertanya? 

Telah kami rentangkan jalan raya kemuliaan 
Tapi, siapakah yang terlengkup untuk melaluinya 
Sungguh cahayanya telah kami pancarkan dan 
Fitrat 

Tetapi permata tidak menyambut sari cahaya dirinya 

Seakan akan sejemput tanah ini, tidak terjadi Dari tanah Insaniah yang pertama di tempa 

2. Benarkah kamu telah bersedia dizaman baru 
Menjadi Abid Allah tentera Muhammad 
Dan menjadi permata berlian menyinar cahaya dan 
Agama ini? 

Mana boleh, pelupuk mata mu telah berat 
Buat menyambut cahaya subuh dengan takbir 
salatmu dan rintihan hidup mu. 

Seakan-akan perangaimu telah turut tidur dengan 
pelupukmu 

Apakah bedanya terang siang dengan gelap malam 



Bagi orang yang tidur mendengkur ditengahhari? 

Bukanlah Ramadhan tidak mengikut kemerdekaanmu 

Tidak memutar belitkan kebudayaanmu. Wahai umat bercakap terus teranglah, inikah yang 
namanya setia 

Kepada sejarahmu yang lampau dari agamamu? Ujudnya suatu kaum adalah kerana ujud 
agamanya Agama pada suatu umat adalah tulang Punggung tempat ia berdaulat. 

Kalau agamanya telah pergi Agamalah yang telah menyusun jadi satu barisan Kalau tak ada 
sandar menyandar, di antara bintang dan bintang 

Tidaklah terbentang suasana indah di langit Maka bulan pun taklah akan sanggup memancar 
kan keindahan sinar 

3. Lihatlah Mesjid Allah, 

yang meramaikannya hanyalah orang-orang miskin Mereka hanya yang puasa, mereka yang 
sembahyang Merekalah yang abid, merekalah yang berzikir Merekalah yang menutup malumu 
sekalian di hadapan mata dunia 

Adapun yang kaya mabuk dalam kelalaian dan menolak seruan 

Adalah suatu hal yang menghairankan Bahawa agama itu yang masih suci, masih teguh 
binaanya 

Kerana nafas orang yang kafir Kekuatan semangat tak ada lagi dalam susunan katamu yang 
telah basi 

Ajaran yang telah diberikan tidak lagi menarik hati 
Kalaulah tidak ruh Bilal yang masih ada didalamnya 
Azan itu sendiri pun telah kehilangan keindahannya 
Mesjid mu telah mati kerana kekurangan saf-saf 
Mihrab dikerut lawah kerana kematian Iman 
Mimbarmu berlumut dan menimbulkan jemu 
Khatib dihantarkan kesana dengan pedang dan pada kayu 
Tetapi rumahmu? Rumahmu penuh dengan alat kebanggaan 
Dengan pangkat dan gelar-gelar, 

Tun tan sri, dato’ dan lain-lain 
Aku tak berjumpa Muslim didalamnya 

4. Aku harapkan pemuda inilah yang akan sanggup! 

membangunkan zaman yang baharu memperbaru kekuatan Iman menyalakan pelita hidayat 
menyebarkan ajaran Khatimul Anbiya 

Mencap kkan ditengah medan pokok ajaran Ibrahim api ini akan hidup kembali dan akan 
membakar janganlah mengeluh jua, hai orang yang mengadu janganlah putus asa, melihat 
lengang kebunmu cahaya pagi telah terhampar bersih dan kembang-kembang telah menyebar 
harum narwastu 

kumbang dan lebah telah mulai mendengung mengedar 

dan Syuhada, telah mengelegak dimulut kuntum tak kah kau lihat langit, alangkah jernih tak 
kau lihat ufuk, burhan telah menyatakan diri hari yang baru telah pasti datang 

dan syamsu akan datang dengan cahaya gemilang. Dan pandang pulalah kebumi 

tidakkah engkau lihat satu kaum memetik buah dan yang lain menghapus tangan 

memang banyak pohon kurma yang telah masanya berbuah 

tetapi benih-benih yang baru bergerak di pelipis bumi, memecahkan 

sendiri tempurungnya, melonjakkan tunas hendak melihat 



cahaya dibumi, 

asal dianya sentiasa disiram dan disiram dengan ajaran asli Islam, dia akan tumbuh dan 
suburnya 

dan dunia mendapat nafas baru. 

5. Khalaifafuladli akan diserahkan kembali ketanganmu 

Bersedialah dan sekarang Tegaklah, untuk menetapkan ENGKAU ADA Denganmulah Nur Tauhid 
akan disempurnakan kembali 

Engkau minyak athar itu, meskipun tersimpan dalam kuntum yang akan mekar. 

Tegaklah, dan pikullah amanat ini atas pundakmu 
Hembuskan panas napasmu diatas kebun ini 
Agar harum-haruman narwastu meliputi segala 

Dan janganlah dipilih hidup bagai nyanyian ombak hanya berbunyi ketika terhempas dipantai 
Tetapi jadilah kamu air bah, mengubah dunia dengan amalmu 
Kipaskan sayapmu di seluruh ufuk 

Sinarilah zaman dengan nur imanmu Kirimkan cahaya dengan kuat yakinmu 
Patrikan segala dengan nama Muhammad. 

Dan tarikan nafas: IQBAL 


Pesan Terakhir (Sajak oleh Syed Qutb) 

Sahabat... 

Andainya kematian kau tangisi 

Pusara kau siram dengan air matamu 

Maka diatas tulang belulangku yang dah luluh 

Nyalakaniah obor untuk umat ini 

Dan 

Lanjutkanlah gerak merebut kemenangan 



Sahabat, 

Kematianku hanyalah suatu perjalanan 
Memenuhi panggilan kekasih yang merindu 
Taman-taman indah disyurga Tuhan 
Terhampar menanti 

Burung-burungnya berpesta menyambutku 
Dan berbahagialah hidupku di sana 
Sahabat, 

Puaka kegelapan pastikan lebur 

Fajar kan menyingsing 

Dan alam ini kan disinari cahaya lagi 

Relakan lah rohku terbang menjelang rindunya 

Jangan gentar berkelana ke alam abadi 

Di sana cahaya fajar memancar. 

Sayyid Qutub-1966 



